EsilehtThe Clues of Monica’s Shawl
#000000
Vahel on mõned kudumisjuhendid nii head, et sa tahad veel ja veel nende järgi kududa. Eks oluline on ka see, et kanda on neid valminud kudumeid samuti mõnus 😉
#000001
Sestap valmis teine Woodfords (by Elizabeth Doherty) juhendi järgi tehtud kampsun. Konstruktsioon on geniaalne – ja seejuures õmblusteta! Kudumisel on kaks mustrit, mis eriti palju peamurdmist ei nõua. Seega on hea lihtne kudumine 😀
#000002
Esimene oli sinine (siin pildil on see kampsun algses pikkuses, kuid eelmise kuul tänu kassile jäi 10 cm lühemaks)
#000003
Kuigi ma koon endale praegu pisut jämedamast lõngast väiksete mugandustega Satinel’i, sest ka see on hästi kirjutatud juhend ning ideaalne kampsun, mõlgutan mõttes veel ühe peenest lõngast Woodfordi kudumist. Sel puhul siis endale. Head asja ei ole kunagi palju!
#000004
Parim kampsun / The BEST cardigan
#000005
Tõsiselt, Asja seekordne mudel on lihtsalt s u u r e p ä r a n e!
#000006
Loetlen teile mõned head põhjused:
#000007
Kantav mõlemat pidi (eriti kui lõngatokkide ühendamine nii hästi välja tuleb, et ühtegi jätkukohta näha ei ole);
Natuke pikemate varrukatega kui tavaliselt, see tekitab erilise mõnusa sooja tunde – nagu keriks end kamina ees tugitoolis kerra kuum teetass pihkude vahel;
Huvitava mustrilahendusega – oleksid nagu palmikud, kuid palju lihtsamalt kootavad :). Ja varrukaotsad ning krae on patentkoes, aga sellises, et ühel pool on pind ühesugune ja teisel pool teistsugune. Jällegi annab hästi palju kampsuni üldmuljele juurde;
Just paraja jämedusega lõngast (DK), mitte liiga paks ega ka mitte liiga peenike, et kood ja kood, kuid valmis ei jõua 🙂
Ja loomulikult hästi kirjutatud juhend, nagu alati;
Mu pereliikmed on vaimustuses ja tahaksid endale ka 😀 . See on juba tõsine näitaja 😉
#000008
Asjal on muide sarnase mustriga ka soe kolmnurkne sall.
#000009
Ja kes lõnga ning varraste kohta infot tahab, vaatab siia.
#000011
Kui su eeskuju koob valmis sellise kampsuni, tekib paratamatult tahmine sama mudelit teha ja kindlasti eeskuju järgides 🙂
Sel kampsunil on mitu head asja:
1. kerge, kuna kootakse peenest (fingering) lõngast;
3. huvitav koestruktuur, mis ei lase kudumisel igavaks minna ja laseb kampsuni piisavalt venida või kokkutõmbuda, täpselt nii nagu soov on.
Esimese kandmisnädala muljed on head.
#000012
Loodan et kampsun veel kaua soojendab tema omanikku (ja kui peakski kuskile auguke sisse kuluma, parandame ära. Seda muidugi juhul, kui 500g üle jäänud 124 g millekski muuks ära ei kulu :D).
Projekti detailid on näha Ravelrys
#000013
Kui peresõbra ema mulle helistas ja ta pojale (ehk siis meie sõbrale) kampsuni kududa palus, ei mõelnud ma pikalt – sõbrad on väärt, et neile midagi oma kätega teha.
Lõngaks toodi nö kaltsulõng, mille mina nimetasin ümber nostalgialõngaks. Miks? Sest tegemist on sõbra ja tema venna-õe vanade villaste lasteriietega, mis lahti kraasiti ning peale uue villaga segamist uuesti läbi kraasiti ja sellest siis kedratigi uus lõng. Need vahvad värvilised tupsud-nupsud koepinnal ongi “nostalgia”. Koepinna tahtsin teha parajalt tiheda, seega lisasin 8/1 valge maavillase ja võtsin kudumiseks vardad nr 3,5mm.
#000014
Lõng seadis omad nõuded. Kuna ta oli üsna kare (võrreldes tänapäevaste pehmete meriinodega :D) ning vardal libiseda ei tahtnud, siis pidi kampsun tulema suhteliselt lihtsakoeline. Ainult parempidist pinda ma siiski kududa ei tahtnud, sestap uurisin oma kudumisajakirju ja leidsin sealt pisut põnevust lisava reljeefse mustri – Jon’s Sweater. Et seda veelgi ärksamaks teha, tõin nende motiivide kudumisel 8/1 valge lisalõnga asemel sisse punase lõnga. Ja pikitriibud tikkisin pärast eraldi peale.
#000015
Nagu teada, siis kudumite õmblemist ma ei armast. Seega “leiutasin” Cria’le toetudes ülalt alla ning lühendatud ridu kasutades ülaosa alguse. Et ma otsustasin varrukad siiski pärast eraldi külge kududa, tuli ka seal kasutada lühendatud ridu ning idee konstruktsiooni kohta tuli äsja kootud Pinpoint’ist.
#000016
Loodan, et matkamehele sai selline soe ja karm kampsun just õigeks ajaks valmis ning et see leiab palju, palju kastutamist. Lausa nii palju, et varsti oleks uut vaja. Siis juba valiksin ise lõnga ja keerutaksin mõnuga palmikuid 😀
#000017
Mõni asi on lihtne kuid lööv. Täpselt selline on Asja uue pulloveri disain – labasele koele on lisatud huvitav esiosa, põnevad kahandused, ägedad ääred nii kaeluses kui ka varrukatel. Mina muidugi lisasin vunki veel juurde – ääred tegin teise värviga :).
#000018
Oli ääretult mõnus kudumine. Soovitan soojalt!
Kuna mustrit ei ole veel avaldatud, võid projekti piiluda siit.
#000019
Sama lugu on toiduga. Lihtne kättesaadavatest koostisosadest kokku pandud õhtune kõhutäide. Hõrk põhi on võetud selle õunakoogi retseptist. Kui kirstalselt aus olla, siis selle piruka “leiutamise” algpõhjus oli see sama taigen – olin seda teinud topelt koguse ja seega tuli sinna peale kiiresti midagi panna, et näljane pere söönuks saaks. Ladusingi lahti rullitud taignale õhukesed suvikõrvitsa viilud, nende peale tomativiilud ning raputasin mõnuga kuivatatud basiilikut, maitseks soola ja pipart. Kõige krooniks riivjuust. 200 kraadises ahjus küpseb 30 minutit.
#000020
Mmmm, keele viib alla! Soovitan soojalt ja külmalt! Külmalt saab siis, kui järele jääb 🙂
#000021
Elus ei ole juhuseid, järelikult ei olnud ka minu sattumine sellele projektile sugugi juhuslik. Jah, ma armusin sellesse kohe. Ja kui muster mai algul ilmus, ei viivitanud ma selle ostmisega päevagi. Kuna lapse lõpukleit oli enam vähem valmis, võtsin varudest Malabrigo Silkpaca ning alustasin kudumist.
#000022
Mõnus, lihtne ja ilus! Loomulikult pidin lõnga juurde ostma, sest ainult kahest tokist ei oleks M/L suurus välja tulnud. Ah et miks M/L suurus? Sest kehaosa kudusin M-suuruse ja varrukad L-suuruse.
#000023
Mõned mugandused on ka – näiteks hõlmade servas on kolmesilmuseline serv ripskoe asemel – mulle tundus see lihtsalt ilusam. Ja varrukate juures ei teinud ma ka nii palju kasvatusi, kui ette nähtud. Ainukesed kasvatused on kohe peale seda kena reljeefset mustrit. Samuti kudusin nad pisut lühemad.
#000024
Tulemus on kerge, lendlev, suvine. Kui nüüd sobiva linase lõnga leiaks, kooksin ühe veel ja sel juhul juba päris pikkade varrukatega..
#000025
Nüüd on Asja’l Juicy Gloss muster Ravelrys avaldatud ning võin näidata täiest ilus oma sellesuvist uut lemmikut 🙂
#000026
Sellega on segi pikutada mõnus 🙂
#000027
Sellest, kuidas ma seda testima sattusin, kirjutasin eelmisel kuul. Äärmiselt mõnus kudumine oli, algusest lõpuni põnevust täis. Kohe kahju, et ta juba valmis on. Mõlgutan mõtteid, et teeks veel ühe ja veel õhulisema Holstgarn’i ülevärvitud kollasest või siis hoopis taas Malabrigo Sock’i mõnest heledast/erksast lõngast, aga lasen sel mõttel veidi laagerduda.
#000028
Igasuguse täpsema info minu projekti kohta leiab siit.
#000029
Paar kampsunit ootab veel viimistlust, nii et varst on oodata uut postitust 😉
#000030
Minust / About me Sattusite lehele, kus põhiline jutt keerleb ümber kudumise, vahel sekka ka natuke, õmblemisest, heegeldamiset ja tikkimisest.
Kui miski jäi silma või hinge kripeldama, siis kirjutage 
I'm a wife and mother, who loves to knit. I present my creation here in the blog. If you like something here or need more information, please contact with me by e-mail: 
#000031
Sattusite lehele, kus põhiline jutt keerleb ümber kudumise, vahel sekka ka natuke, õmblemisest, heegeldamiset ja tikkimisest.
#000032
Kui miski jäi silma või hinge kripeldama, siis kirjutage 
#000033
I'm a wife and mother, who loves to knit. I present my creation here in the blog. If you like something here or need more information, please contact with me by e-mail: 
#000034
LemmikudPikad palmikud, pikk kudumineVapustavalt hea virsikukookKonnareiekirjaga sokidSõrmed sooja!Sallivenitusraam / Shawl blocking frame
#000037
Pikad palmikud, pikk kudumineVapustavalt hea virsikukookKonnareiekirjaga sokidSõrmed sooja!Sallivenitusraam / Shawl blocking frame
#000038
Liituge, saamaks e-posti kaudu teavet uue postituse ilmumisest.
Join 2 476 other subscribers
#000039
Liituge, saamaks e-posti kaudu teavet uue postituse ilmumisest.
#000040
The Clues of Monica’s Shawl
#000041
Villa ketramisest ja lõnga värvimisest
#000042